কান চলচ্চিত্র উৎসব () পৃথিবীর অন্যতম প্রাচীন ও মর্যাদাপূর্ণ চলচ্চিত্র উৎসব। ২০০৩ সাল পর্যন্ত এটি আন্তর্জাতিক চলচ্চিত্র উৎসব নামে পালিত হত। দক্ষিণ ফ্রান্সের কান শহরে অনুষ্ঠিত উৎসবে সকল ধারার নতুন চলচ্চিত্র ও প্রামাণ্যচিত্র প্রদর্শিত হয়। ১৯৪৬ সালে প্রতিষ্ঠিত আমন্ত্রণের ভিত্তিতে প্রদর্শিত চলচ্চিত্র নিয়ে আয়োজিত উৎসবটি প্রতি বছর সাধারণত মে মাসে এটি পালিত হয়। পালে দে ফেস্তিভাল্‌স এ দে কোঁগ্র নামক ভবনটিতে মূল উৎসব অনুষ্ঠিত হয়। উৎসবটি ১৯৫১ সালে এফআইএপিএফ কর্তৃক স্বীকৃতি লাভ করে।  ভেনিস চলচ্চিত্র উৎসব ও বার্লিন চলচ্চিত্র উৎসবের সাথে কানকে "বড় তিন" ইউরোপীয় চলচ্চিত্র উৎসবের মর্যাদা দেওয়া হয়। এছাড়া ভেনিস, বার্লিন, টরন্টো ও সানড্যান্সের সাথে কানকে "বড় পাঁচ" আন্তর্জাতিক চলচ্চিত্র উৎসবের মর্যাদা দেওয়া হয়।   আনুষ্ঠানিকতা কান চলচ্চিত্র উৎসব বিভিন্ন ভাগে অনুষ্ঠিত হয়: ==  দাপ্তরিক বাছাই – উৎসবের প্রধান কর্মসূচী  প্রতিযোগিতায় – পাল্ম দর-এর জন্য ২০টি চলচ্চিত্র প্রতিযোগিতা করে। চলচ্চিত্রগুলো থিয়েটার লুমিয়েরে প্রদর্শিত হয়।  আঁ সেরতাঁ র‍্যগার – বিভিন্ন দেশের সংস্কৃতি নিয়ে মৌলিক ও ভিন্নধর্মী কাজ সাল দ্যব্যুসিতে প্রদর্শিত হয়।  প্রতিযোগিতার বাইরে – এই চলচ্চিত্রগুলোও থিয়েটার লুমিয়েতে প্রদর্শিত হয়, কিন্তু সেগুলো মূল পুরস্কারের জন্য প্রতিযোগিতা করে না।  মধ্যরাতের প্রদর্শনী - এই চলচ্চিত্রগুলো থিয়েটার লুমিয়েরে মধ্যরাতে গালা প্রদর্শনীর জন্য বাছাই করা হয়, কিন্তু সেগুলো মূল পুরস্কারের জন্য প্রতিযোগিতা করে না।  কান উদ্বোধনী প্রদর্শনী - এই চলচ্চিত্রগুলো সাল দ্যব্যুসিতে প্রদর্শনের জন্য বাছাই করা হয়, , কিন্তু সেগুলো মূল পুরস্কারের জন্য প্রতিযোগিতা করে না।  বিশেষ প্রদর্শনী – সিলেকশন কমিটি নির্দিষ্ট কিছু বিষয়ের উপর নির্ভর করে এই চলচ্চিত্রগুলো নির্ধারণ করে।  সিনেফনডেশন – বিশ্বের বিভিন্ন চলচ্চিত্র স্কুলের শিক্ষার্থীদের তৈরি ১৫টি স্বল্পদৈর্ঘ্য ও মধ্যম দীর্ঘ চলচ্চিত্র সালে বুনুয়েল-এ প্রদর্শিত হয়।  স্বল্পদৈর্ঘ্য চলচ্চিত্র – প্রতিযোগিতায় অংশগ্রহণকারী ১০টি স্বল্পদৈর্ঘ্য চলচ্চিত্রগুলো বুনুয়েল ও ডেবাসিতে প্রদর্শিত হয়।  কান ক্লাসিক - এতে চলচ্চিত্রের ঐতিহ্যকে উৎযাপন করা হয়, যার লক্ষ্য হল একেবারে নতুন বা পুনরুদ্ধার করা প্রিন্টের উপস্থাপনের মাধ্যমে অতীতের কাজগুলোকে তুলে ধরা।  সিনেমা দ্য লা প্লাজ - ক্লাসিক চলচ্চিত্র ও বাছাইকৃত নতুন চলচ্চিত্রগুলো জনসাধারণের জন্য মাসে বিচে প্রদর্শনী হয়, যার পূর্বে চলচ্চিত্রের সঙ্গীতের প্রতি উৎসর্গকৃত একটি অনুষ্ঠান হয়ে থাকে।   প্যারালাল বিভাগ - প্রতিযোগিতার বাইরের কর্মসূচী  ইন্টারন্যাশনাল ক্রিটিকস' উইক - ১৯৬২ সালে থেকে প্রদান করা হচ্ছে, এটি নতুন প্রতিভা আবিষ্কার এবং বিশ্বজুড়ে পরিচালকদের প্রথম ও দ্বিতীয় পূর্ণদৈর্ঘ্য চলচ্চিত্র প্রদর্শনের উপর দৃষ্টি নিবদ্ধ করে।  ডিরেক্টরস' ফোর্টনাইট – ১৯৬৯ সাল থেকে প্রদান করা হচ্ছে, এটি আভঁ-গার্দ সৃষ্টিকর্মগুলো তুলে ধরে, এমনকি এটি এমন একটি ক্ষেত্র তৈরি করেছে, যার মাধ্যমে কান উৎসব নিয়মিতভাবে তার মর্যাদাপূর্ণ লেখক-পরিচালকদের খুঁজে পাবে।  আসোসিয়াশিঁও দ্যু সিনেমা ইন্দেপেন্দঁ পুর সা দিফ্যুসিওঁ (এসিআইডি) - স্বাধীন চলচ্চিত্রসমূহ প্রেক্ষাগৃহে পরিবেশনার জন্য চলচ্চিত্র পরিচালকদের সংগঠন  তু লেস সিনেমাস দু মন্ড – বিশ্বের বিভিন্ন দেশের জীবনমুখী ও ভিন্নধর্মী চলচ্চিত্রের প্রদর্শনী। উৎসব চলাকালীন প্রতিদিন একটি দেশকে তার স্বতন্ত্র সংস্কৃতি, পরিচয় ও সাম্প্রতিক চলচ্চিত্রের প্রদর্শনীর জন্য আমন্ত্রণ জানানো হয়  কামেরা দর – ডিরেক্টরস' ফোর্টনাইট ও ইন্টারন্যাশনাল ক্রিটিকস' উইক থেকে শ্রেষ্ঠ অভিষেক চলচ্চিত্রের পুরস্কার   কর্মসূচী  মার্শে দু ফিল্ম – বাণিজ্যিক চলচ্চিত্রের প্রদর্শনী  মাস্টারক্লাস – বিশ্বের বিখ্যাত চলচ্চিত্র পরিচালকদের চলচ্চিত্রের প্রদর্শনী  সম্মান – আন্তর্জাতিকভাবে খ্যাতিসম্পন্ন শিল্পীকে সম্মান ও ট্রফি প্রদানের পর তার একটি চলচ্চিত্রের প্রদর্শনী  প্রযোজকদের যোগাযোগ – আন্তর্জাতিক সহ-প্রযোজনা সংস্থার সাথে যোগাযোগ লাভের সুযোগ  প্রদর্শনী – প্রতি বছর একজন শিল্পী বা একটি চলচ্চিত্রের অংশবিশেষ বা চলচ্চিত্রের প্রধান বিষয় প্রদর্শনীর প্রধান আলোচ্য বিষয় হয়ে ওঠে।  ৬০ম বার্ষিকী – ২০০৭ সালে আয়োজিত অনুষ্ঠান ছিল এই উৎসবের ৬০ম বার্ষিকী   জুরি  প্রতিটি কর্মসূচী শুরুর পূর্বে উৎসবের পরিচালনা পর্ষদ জুরি নিয়োগ করে। তাদের দায়িত্ব হল কোন চলচ্চিত্র কান পুরস্কার পাবে তা নির্ধারণ করা। আন্তর্জাতিক শিল্পীদের জুরি হিসেবে নিয়োগ দেওয়া হয় তাদের কাজ ও তাদের কাজের প্রতি অন্যদের শ্রদ্ধার ভিত্তিতে।  পূর্ণদৈর্ঘ্য চলচ্চিত্র – একজন সভাপতিসহ বিভিন্ন চলচ্চিত্র ও শিল্পকলার ব্যক্তিত্বদের নিয়ে গঠিত এই জুরি বোর্ড প্রতিযোগিতায় কে পূর্ণদৈর্ঘ্য চলচ্চিত্রের জন্য পুরস্কার পারে তা নির্ধারণ করে।  সিনেফনডেশন ও স্বল্পদৈর্ঘ্য চলচ্চিত্র – একজন সভাপতিসহ চারজন চলচ্চিত্র ব্যক্তিত্বের সমন্বয়ে গঠিত এই জুরি বোর্ড একটি স্বল্পদৈর্ঘ্য চলচ্চিত্রের পুরস্কার ও সিনেফনডেশনের জন্য তিনটি শ্রেষ্ঠ চলচ্চিত্র নির্ধারণ করে।  উন সার্টেইন রিগার্ড – একজন সভাপতিসহ সাংবাদিক, চলচ্চিত্রের শিক্ষার্থী ও পেশাজীবীদের নিয়ে গঠিত এই জুরি বোর্ড উন সার্টেইন রিগার্ড পুরস্কারের জন্য একটি চলচ্চিত্র নির্ধারণ করে এবং আরও দুটি চলচ্চিত্রকে বিশেষ সম্মাননা দিয়ে পারে।  ক্যামেরা ডি'অর – একজন সভাপতিসহ চলচ্চিত্র পরিচালক, কলাকুশলী, এবং ফরাসি ও আন্তর্জাতিক চলচ্চিত্র সমালোচকদের নিয়ে গঠিত এই বোর্ড যে কোন বিভাগে শ্রেষ্ঠ চলচ্চিত্রের পুরস্কারের জন্য সুপারিশ করে।   পুরস্কার  থাম্ব|কান চলচ্চিত্র উৎসব ১৯৭৯-এ অ্যাপোকালিপ্স নাউ চলচ্চিত্রের জন্য প্রাপ্ত পাম ডি'অর থাম্ব|ডানে_উপরে|২০১৪ সালে আদেল এগ্জা‌রকপুলোস এবং লিয়া সেদুও হলো প্রথম অভিনয় সদস্য যারা আবদুল্লাতিফ কাশিশ পরিচালিতব্লু ইজ দ্য ওয়ার্মেস্ট কালার (২০১৩)সিনেমাতে পাম ডি'অর পুরস্কার পায়।  প্রতিযোগিতা  পাল্ম দর – স্বর্ণ পাম, শ্রেষ্ঠ পূর্ণদৈর্ঘ্য চলচ্চিত্র  গ্রঁ প্রি - উৎসবের অন্যতম পুরস্কার  প্রি দ্যু জুরি – জুরি পুরস্কার  শর্ট ফিল্ম পাম দর – শ্রেষ্ঠ স্বল্পদৈর্ঘ্য চলচ্চিত্র  শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার  শ্রেষ্ঠ অভিনেতা বিভাগে কান চলচ্চিত্র উৎসব পুরস্কার  শ্রেষ্ঠ পরিচালক বিভাগে কান চলচ্চিত্র উৎসব পুরস্কার  শ্রেষ্ঠ চিত্রনাট্যকার বিভাগে কান চলচ্চিত্র উৎসব পুরস্কার  অন্যান্য বিভাগ  প্রি আঁ সেরতাঁ র‍্যগার – নতুন প্রতিভা, সৃষ্টিশীল ও সাহসী কাজের জন্য পুরস্কার  সিনেফনডেশন পুরস্কার – চলচ্চিত্রের ছাত্রদের কাজের জন্য পুরস্কার  ক্যামেরা দর – শ্রেষ্ঠ অভিষেক চলচ্চিত্র  মুক্ত পুরস্কার  প্রি দে লা ফিপরেসি – ইন্টারন্যাশনাল ফেডারেশন অব ফিল্ম ক্রিটিকস প্রাইজ  ডিরেক্টরস' ফোর্টনাইট পুরস্কার  ভুলকান পুরস্কার – কলাকুশলীদের পুরস্কার  ইন্টারন্যাশনাল ক্রিটিকস' উইক পুরস্কার  ইকুমেনিকাল জুরি পুরস্কার  ফ্রঁসোয়া শালে পুরস্কার  কান চলচ্চিত্র উৎসব শ্রেষ্ঠ প্রামাণ্যচিত্র পুরস্কার  ট্রফি শোপার  পাল্ম ডগ, কুকুরের শ্রেষ্ঠ কাজের জন্য পুরস্কার  কুইর পাম, এলজিবিটি-সম্বন্ধীয় চলচ্চিত্রের জন্য পুরস্কার   আরও দেখুন   পাল্ম দর  ডিরেক্টরস' ফোর্টনাইট  মার্শে দ্যু ফিল্ম   তথ্যসূত্র    বহিঃসংযোগ    Cannes - A Festival Virgin's Guide  The Cannes Film Festival Blog  Review of scholarly writing on Cannes Film Festival by Dina Iordanova    Cannes Film Festival: A Potted History  Tales of a festival : remembering Cannes in sound and picture  The IFC Cannes Cam - live webcam of the red carpet at Cannes on IFC.com     বিষয়শ্রেণী:চলচ্চিত্র পুরস্কার অনুষ্ঠান বিষয়শ্রেণী:চলচ্চিত্র উৎসব বিষয়শ্রেণী:ফ্রান্সের চলচ্চিত্র উৎসব বিষয়শ্রেণী:১৯৩৯-এ ফ্রান্সে প্রতিষ্ঠিত বিষয়শ্রেণী:১৯৩৯-এ প্রতিষ্ঠিত চলচ্চিত্র উৎসব বিষয়শ্রেণী:১৯৩৯-এ প্রতিষ্ঠিত বিষয়শ্রেণী:১৯৪৬-এ ফ্রান্সে প্রতিষ্ঠিত বিষয়শ্রেণী:ফ্রান্সে চলচ্চিত্র উৎসব বিষয়শ্রেণী:মে মাসের ঘটনা বিষয়শ্রেণী:আন্তর্জাতিক চলচ্চিত্র উৎসব